Medegasion

Ła medegasion ła xe on prosedimento col fin de ła reparasion tesutałe, faxendo on tratamento che el protexe, favorise ła secatrixasion e ła guaria de łe lexion. Ła se fa sia co ła doparasion de fàrmaghi (dexinfetanti, secatrixanti aplegai esterioramente) e sia co ła doparasion de materiałi boni protèxar e cuèrxar ła feria (binde, fasete, garxe, seroti eçe.), ixołàndoła da l'esterno e sbasando el ris-cio de infesion.

Clasefegasion
Na medegasion ła połe èsar:

Sénplega: medegasion fata so taji snetae dopo a incixion chirùrxeghe co mìnema secresion, sensa pèrdite de sostanse e che de sòłito łe guarise in presa. Racuanti exenpi i połe èsar łe medegasion a piato, lexion da presion primo e segondo stàdio, lexion cutanee, eritemi, eçe..
Vansada: medegasion faxesta doparando ła tècnega de medegasion de materiałi de coertura co caraterìsteghe de bioconpatibiłità. El proçeso de baxe de ła medegasion vansada ła xe ła interasion del materiałe doparà co el tesuo co el fin de jutar ła reasion vołesta. Sta sorte de medegasion ła parmete de mantegner on bon gradiento ùmedo inte el leto de ła lexion, jutando cusita na bona e ràpida reparasion tesutałe. 
I materiałi doparai par ła medegasion vansada i połe èsar:
Materiałi ativi: I ga on roło ativo inte ła reparasion tesutałe, modifegando talvolta ła matrixe sełułare.
Mateiałi pasivi: doparai par sorbir el esuà e par protèxar ła lexion da l'anbiente esterior.
Materiałi interadivi: i règoła el microanbiente de ła lexion

 Notasion 

 Altri projeti 

 Linganbi foresti 

  i justi materiałi par medegar


Categoria:Medegasion